# Facebook

|  |
| --- |
| **Facebook** |
|  |
| Tipe | Aandelemaatskappy |
| Gestig | 4 Februarie 2004 |
| Hoofkantoor | Menlo Park, Kalifornië, Verenigde State |
| Sleutelpersone | Mark Zuckerberg (Voorsitter en uitvoerende hoof) Sheryl Sandberg (hoofbedryfsbeampte) |
| Gebied bedien | Wêreldwyd, behalwe vir afkeurende lande (2005–hede) |
| Industrie | Internet |
| Produkte | Gemeenskapswebwerf |
|
Inkomste |  $27,638 miljard (2016) |
| Bedryfsinkomste |  $12,427 miljard (2016) |
| Netto inkomste |  $10,217 miljard (2016) |
| Werknemers | 17 048 (2016) |
| Dogter- maatskappye | Instagram Messenger WhatsApp Oculus VR |
| Webwerf | www.facebook.com |

Mark Zuckerberg in 2005
Facebook se hoofkantoor in Palo Alto, Kalifornië.
**Facebook** is die wêreld se grootste en aktiefste sosiale netwerkwebwerf. wat besit word deur die Amerikaanse tegnologiekonglomeraat Meta Platforms. Teen Oktober 2012 het dit meer as een miljard gebruikers gehad, en meer as die helfte van hulle gebruik die mobiele weergawe van die webblad. Facebook is in meer as twintig tale beskikbaar, waaronder Afrikaans. Die gebruik van Facebook is gratis. Nadat 'n gebruiker geregistreer is mag hy 'n persoonlike profiel skep, ander mense bevriend en boodskappe uitwissel. Daar is ook 'n reeks toepassings, soos byvoorbeeld speletjies of nuusartikels, waarvoor 'n gebruiker kan inteken. Facebook het beweer dat dit meer as 2,3 miljard maandelikse aktiewe gebruikers teen Desember 2018 gehad het.

## Geskiedenis

Facebook|  |
|  |
| Tipe webwerf | Sosialenetwerkdiens |
| Beskikbaar in | Veeltalig |
| Eienaars | Facebook, Inc. |
| URL | Facebook |
| Registrasie | Vereis |
| Huidige status | Aktief |

Die eerste weergawe van Facebook was bekend as *The Facebook* en is op 4 Februarie 2004 van stapel gestuur. Die huidige uitvoerende direkteur van Facebook is Mark Zuckerberg en hy was destyds een van die medestigters gewees.

Aanvanklik was lidmaatskap tot slegs studente aan die Harvard-universiteit beskikbaar. Binne die eerste twee maande nadat die projek begin is, is die lidmaatskap tot ander universiteite, soos die Boston College, Boston Universiteit en die MIT, in die Boston-area, uitgebrei. Alle Ivy League-universiteite het terselfdertyd ook toegang tot lidmaatskap verkry.

Gedurende die daaropvolgende jaar is verskeie indiwiduele universiteite ook toegang tot die netwerk gebied. Langsamerhand was dit vir enige persoon wat 'n Amerikaanse kollege of universiteit *.edu* e-posadres gehad het, moontlik om by die netwerk aan te sluit. Daar was ook 'n aparte netwerk wat spesifiek vir Amerikaanse hoërskole geskep is.

Sedert 11 September 2006 kan enigiemand met 'n geldige e-posadres by Facebook aansluit, solank die persoon aan die ouderdomsvoorskrifte van die webwerf voldoen. Gebruikers van die diens kan kies om by een of meer subnetwerke aan te sluit, soos 'n hoërskool, werk, of geografiese gebied.

### Groei

Toename in Facebook-gebruikers (2004–2013)
Die mees gewilde gemeenskapswebwerwe volgens lande:
██ Facebook
██ Twitter
██ VKontakte
██ Qzone
██ Odnoklassniki
██ Facenama
██ geen data nie

| Datum | Aantal aktiewe gebruikers |
| --- | --- |
| Desember 2004 | 1 miljoen |
| Desember 2005 | 5,5 miljoen |
| Desember 2006 | 12 miljoen |
| April 2007 | 20 miljoen |
| Oktober 2007 | 50 miljoen |
| Augustus 2008 | 100 miljoen |
| Januarie 2009 | 150 miljoen |
| Februarie 2009 | 175 miljoen |
| April 2009 | 200 miljoen |
| Julie 2009 | 250 miljoen |
| September 2009 | 300 miljoen |
| Desember 2009 | 350 miljoen |
| Februarie 2010 | 400 miljoen |
| Julie 2010 | 500 miljoen |
| Desember 2010 | 600 miljoen |
| Januarie 2011 | 650 miljoen |
| Februarie 2011 | 680 miljoen |
| April 2011 | 700 miljoen |
| Julie 2011 | 750 miljoen |
| Januarie 2012 | 900 miljoen |
| 4 Oktober 2012 | 1 miljard |

## Verwysings

## Eksterne skakels

* (af)  Facebook
* With friends like this... - The ugly truth about the founders of Facebook In The Guardian, 2008-01-14